ટીમ ઇન્ડિયાના વર્તમાન કેપ્ટન વિરાટ કોહલીએ પણ આવી જ સ્પોર્ટમેન સ્પિરિટ બતાવી હતી. વિરાટ જ્યારે 18 વર્ષનો હતો ત્યારે તેનાં પિતાનું નિધન થયું હતું. 19 ડિસેમ્બર, 2006ના રોજ તેના પિતાનું નિધન થયું ત્યારે તે સમયે વિરાટ રણજી મેચ રમી રહ્યો હતો. દિલ્હી તરફથી રમતી વખતે વિરાટ 40 રને અણનમ હતો ત્યારે સમાચાર આવ્યા હતા કે તેના પિતા આ દુનિયામાં નથી રહ્યા. વિરાટ તુરંત તેના ઘરે ગયો હતો અને પિતાના અંતિમ સંસ્કાર કર્યા હતા. ત્યાર બાદ બીજા દિવસે વિરાટ મેદાન પર ઊતર્યો હતો અને 90 રનની યાદગાર ઇનિંગ રમીને પોતાની ટીમને પરાજયથી બચાવી હતી.